**РЕШЕНИЯ от ПРОТОКОЛ №2**

**06. 02. 2018 година**

**РЕШЕНИЕ №20**

**Общински съвет - Момчилград реши:**

Проекто - дневния ред на заседанието, което се проведе на 06. 02. 2018 г. да стане дневен ред със следните допълнения в т. Други:

*- Определяне размера на основните месечни трудови възнаграждения на кметовете на кметства на територията на община Момчилград;*

*- Промяна на начина на трайно ползване на ЗЗ-ЧОС, представляваща имот №000811, с площ 11 549 кв.м., девета категория, с начин на трайно ползване „нива“, находящ се в землището на с. Врело, общ. Момчилград, с ЕКАТТЕ 12293, от НТП „нива“ в НТП „трайни насаждения“.*

**РЕШЕНИЕ №21**

**На основание чл. 21, ал. 1, т. 8, чл. 27, ал. 4 и ал. 5 от ЗМСМА, във връзка с чл. 12, ал. 4, чл. 8, ал. 1 от ЗОС и чл. 17, чл. 13, ал. 4 от Наредбата за реда за придобиване, управление и разпореждане с общинско имущество на община Момчилград, Общински съвет – Момчилград реши:**

1. Предоставя за стопанисване, поддържане и експлоатация следния строеж: „Реконструкция на водопреносната мрежа на водоснабдителна система „Карамфил- Звездел““ на „Асоциация по В и К с обособена територия на „ВиК“ , гр. Кърджали“.

2. Упълномощава и възлага на кмета на община Момчилград да подпише съответните документи за предаване на строежа.

**РЕШЕНИЕ №22**

**На основание чл. 21, ал. 1, т. 8, чл. 27, ал. 4 и ал. 5 от ЗМСМА, чл. 34, ал. 1 от ЗОС, чл. 6, ал. 1, т. 2 от НРПУРОИ и във връзка с чл. 58, ал. 4 от ЗДС, Общински съвет - Момчилград реши:**

**1**. **ДАВА СЪГЛАСИЕ** за придобиване от Община Момчилград и от Община Джебел, обл. Кърджали на безвъзмездно право на строеж за изграждане на черпателен резервоар 23 куб. м. със застроена площ 22 кв. м. в поземлен имот с идентификатор 02292.8.102 по КККР на с. Балабаново, общ. Момчилград, обл. Кърджали, одобрена със Заповед №РД-18-681/10.11.2017 г. на ИД на АГКК, целият с площ 2 515 кв. м., с начин на трайно ползване: *водостопанско съоръжение* (номер по предходен план 008102), актуван за публична държавна собственост с Акт № 2985 от 16.10.2017 год. на строеж: **„Водоснабдяване на с. Софийци, общ. Джебел от Помпена станция „Балабаново“, общ.Момчилград и землища на с. Балабаново и Върхари, общ. Момчилград, обл. Кърджали.“**

2**. ДАВА СЪГЛАСИЕ Кмета на Община Мимчилград да сключи договор за учредяване безвъзмездно право на строеж** и за приемане от Община Момчилград на учреденото безвъзмездно право на строеж по т. 1 от настоящото решение.

**РЕШЕНИЕ №23**

**На основание чл. 21, ал. 1, т. 8, чл. 27, ал. 4 и ал. 5 от ЗМСМА, чл. 6, ал.1, т. 2 от НРПУРОИ и във връзка с чл. 193, т.4 от ЗУТ и чл. 58, ал. 4 от ЗДС, Общински съвет - Момчилград реши:**

**I**. **ДАВА СЪГЛАСИЕ** за придобиване от Община Момчилград и Община Джебел, обл.Кърджали учредено право на прокарване на отклонения от общи мрежи и съоръжения на техническата инфраструктура през имоти частна държавна собственост, а именно:

1. През поземлен имот с идентификатор 02292.8.22 по КККР на с. Балабаново, общ. Момчилград, обл.Кърджали (номер по предходен план 000166), с обща площ 37 103 кв. м., с начин на трайноползване: *водно течение, река* и сервитутна площ 30.77 кв. м.

2. През поземлен имот №010017 по КВС на с. Софийци, общ. Джебел, обл. Кърджали с обща площ 27 429 кв. м., с начин на трайно ползване: *вътрешни реки* и сервитутна площ 160.60 кв. м., за изграждането на строеж: „Водоснабдяване на с. Софийци, общ. Джебел от Помпена станция „Балабаново“, общ.Момчилград и землища на с. Балабаново и с. Върхари, общ. Момчилград, обл. Кърджали.“

**II. ДАВА СЪГЛАСИЕ** Кмета на Община Момчилград да сключи договор за учредяване право на прокарванеи за приемане от Община Момчилград учреденото право на прокарване по т. I от настоящото решение.

**РЕШЕНИЕ №24**

**На основание чл. 21, ал. 1, т. 11 от ЗМСМА, във връзка с чл. 124а, ал. 1 от Закона за устройство на територията, Общински съвет – Момчилград реши:**

1. **Не разрешава** изработване на ПУП – ПЗ за имоти №000070, №022010, №000665, №022011 в землището на с. Груево, ЕКАТТЕ 17988 и поземлени имоти: №000252, №005011, №005013, №005015, №005016, разположени в землище на гр. Момчилград, ЕКАТТЕ 48996, собственост на Държавен горски фонд, община Момчилград и на други физически лица за :“Нарушена територия“ с отреждане за „находище за добив на подземни богатства – андезитобазалти „Чешлия“ “

2**. Не одобрява** съответното задание за проектиране.

**РЕШЕНИЕ №25**

**На основание чл. 21, ал. 1, т. 11 от ЗМСМА, във връзка с чл. 124а, ал. 1 от ЗУТ и чл. 30, ал. 3 от Правилника за прилагане на Закона за опазване на земеделски земи, Общински съвет – Момчилград реши:**

1. Разрешава на община Момчилград изработване на ПУП – ПП за обект: „Допълнително водоснабдяване на с. Чобанка, мах. Зли трап, община Момчилград“

2. Одобрява съответното задание за проектиране.

3. Дава съгласие за преминаване на трасето на водопровода през имоти общинска собственост, съгласно приложените регистри на засегнатите имоти засягащи землище Чобанка с ЕКАТТЕ 81517, община Момчилград, област Кърджали.

4. Възлага на кмета на община Момчилград да извърши действията по неговото изпълнение.

**РЕШЕНИЕ №26**

**На основание чл. 21, ал. 1, т. 6 и чл. 27, ал. 4 и ал. 5 от ЗМСМА, чл. 125, ал. 4 от Закона за публичните финанси, Общински съвет – Момчилград реши:**

Прима информацията за актуализираното разпределение на променения бюджет на общината за четвъртото тримесечие на 2017 г**.** по*Приложение №1* – за бюджета и *Приложение №2* за сметката за средства от Европейския съюз, които са неразделна част от решението.

**Приложение:**

*Съгласно текста.*

**РЕШЕНИЕ №27**

**На основание чл. 21, ал. 1, т. 6 и чл. 27, ал. 4 и ал. 5 от ЗМСМА, във връзка с чл. 51 от разпоредбите на Закона за държавния бюджет на Р. България за 2018 г., разпоредбите на Постановление №332/22.12.2017г. на МС за изпълнение на държавния бюджет за 2018 г. и съгласно указанията на МФ с писмо с изх. №ФО - 1 от 09. 01. 2017 г., Общински съвет – Момчилград реши:**

1.Приема Плана-предложение за поименно разпределение на капиталовите разходи за 2018 г. на община Момчилград по *Приложение №1*

2. Размерът на целевата субсидия за капиталови разходи за 2018 г. е **1 087 600 лв**.

3.Размерът на капиталовите разходи, финансирани от приходи по §40-00 Постъпления от продажба на общински нефинансови активи и от план – сметка „Чистота“ – **330 000 лв.**

4.Размерът на други собствени общински средства за капиталови разходи, в т. ч. от преходен остатък – **2 043 410 лв.**

**РЕШЕНИЕ №28**

**На основание чл. 52, ал.1 и чл. 21, ал. 1,т. 6, във връзка с чл. 27, ал. 4 и ал. 5 от ЗМСМА, чл. 94, ал. 2 и ал. 3 и чл. 39 от Закона за публичните финанси, във връзка с разпоредбите на ЗДБРБ за 2018 година, ПМС № 332/2017 г. и Наредбата за условията и реда за съставяне на бюджетна прогноза за местни дейности за следващите три години, за съставяне, приемане, изпълнение и отчитане на общинския бюджет на община Момчилград, Общински съвет – Момчилград реши:**

1.Приема бюджета на община Момчилград за 2018 година по пълна бюджетна класификация, както следва:

**1.1.** **ПО ПРИХОДИТЕ в размер на 13 729 585** **лева**, съгласно *Приложение №1,* неразделна част от решението, в т. ч.:

**1.1.1.**Приходи за делегирани от **държавата дейности** в размер на 6 818 616 лева, в т.ч.:

1. Обща субсидия за делегирани от държавата дейности в размер на 6 318 599 лева.

2. Собствени приходи на звената на делегиран бюджет – 12 944 лева. */Приложение №1/*

3. Финансиране – 487 073 лева, в т.ч.:събрани средства и извършени плащания от/за сметки за средствата от Европейския съюз (+/-) – 72 246 лева със знак „ – „ и преходен остатък от 2017 г. – 559 319 лева /Приложение №2/.

**1.1.2.**Приходи за **местни дейности** в размер на 6 910 969 лева */Приложение №1/,* в т.ч.:

1.1.2.1. Данъчни приходи в размер на 874 100 лева.

1.1.2.2. Неданъчни приходи в размер на 1 905 100 лева.

1.1.2.3. Трансфер за местни дейности от ЦБ в размер на 1 218 500 лева, в т.ч.:

1.1.2.3.1. Обща изравнителна субсидия в размер на 953 000 лв.

1.1.2.3.2. Трансфер за зимно поддържане и снегопочистване – 265 500 лв.

1.1.2.4. Целева субсидия за капиталови разходи в местни дейности в размер на 1 087 600 лева */Приложение №4/.*

1.1.2.5. Временни безлихвени заеми /-/ 24 973 лева, в т.ч.:

- предоставяне на временен безлихвен заем от бюджета на сметката за средства от Европейския съюз за реализация на проекти, финансирани по оперативните програми – 115 000 лева със знак “-”, в т.ч. за проект „Равен старт за децата на община Момчилград чрез подобряване на образованието и грижите в ранна детска възраст” – 45 000 лева, за проект „Приеми ме” – 500 лева и за проект „Шанс за социална активност на уязвими групи” – 69 500 лева;

- възстановени заеми в бюджета в размер на 90 027 лв.

1.1.2.6.Трансфери между бюджети и сметки за средствата от Европейския съюз – 312 205 лева със знак “- “, в т.ч. трансфер по сметката на водния проект по оперативна програма ”Околна среда” и 6 505 лв. за съфинансиране на проект „Обучения и заетост”.

1.1.2.7. Финансиране - погашение по дългосрочен заем към фонд ФЛАГ – „-„ 151 200 лв. и „-„ 138 500 лв. – трансфер към РИОСВ - Хасково, представляващи отчисления и такси по чл.60 и чл.64 от Закона за управление на отпадъците.

1.1.2.8.Преходен остатък от 2017 година – 2 452 547 лева, разпределени в *Приложение № 2.*

**1.2.ПО РАЗХОДИТЕ в размер на 13 729 585** **лева,**  разпределени по функции, дейности, параграфи и численост на персонала съгласно *Приложения №1, №3, №4 и №7,* неразделна част от решението, в т. ч.:

1.2.1.За делегирани държавни дейности в размер на 6 818 616 лева, в т.ч. капиталови разходи – 60 608 лева от преходен остатък.

1.2.2.Дофинансиране в държавните дейности със средства от собствени приходи и обща изравнителна субсидия за местни дейности – 218 313 лева /*Приложения №1 и №3/*, в т.ч.:

1.2.2.1. за функция “Образование” 133 294 лева, в т. ч. 90 000 лева за д. дейност „Детски градини” с 4 щ. бр., 9 000 лева за ЦПЛР с 1 щ. бр. и 34 294 лв. за д. дейност „Неспециализирани училища”.

1.2.2.2. за функция “Общи държавни служби” 85 019 лева за д. дейност „Общинска администрация”.

1.2.3.За местни дейности в размер на 6 692 656 лева, в т.ч.:

1.2.3.1. капиталови разходи в размер на 2 943 502 лева /*Приложения №1 и №4/.*

1.2.3.2. Резерв за непредвидени и неотложни разходи – 45 000 лева.

1.2.3.3. За разплащане на просрочени задължения от минали години – 70 000 лева - */Приложение №6/;*

1.2.3.4.Утвърждава размера на просрочените вземания за събиране през 2018 година в размер на 110 000 лева.

1.3.Утвърждава средносрочна цел за бюджетното салдо по общинския бюджет, изчислено на касова основа – придържане към балансирано бюджетно салдо*. /Приложение №1А/*

**1.4.Разпределение на средствата за капиталови разходи,** по обекти в съответните функции и параграфи */Приложение №4/.*

**2**.Утвърждава разходите за заплати и числеността на персонала през 2018 г., без звената от системата на народната просвета, които прилагат системата на делегирани бюджети, съгласно *Приложение №7.*

**3**.Приема следните лимити за разходи:

3.1.Социално-битови разходи на персонала–в размер до 3% от начислените средства за основни заплати.

3.2.Разходи за представителни цели - съгласно чл. 88, ал. 1 от ЗДБРБ за 2018 г. :

– размерът на средствата за кмета на общината – до 2 на сто от общия годишен размер на разходите за издръжка по §10-00 „Издръжка” за дейност „Общинска администрация”;

– размерът на средствата за Общинския съвет – до 1 на сто от общия годишен размер на разходите за издръжка по §10-00 „Издръжка” за дейност „Общинска администрация”.

3.3.Помощи по решение на общинския съвет – до 16 000 лева.

3.4.Субсидия за МБАЛ – до 20 000 лева.

**4.Утвърждава разчет за целеви разходи и субсидии**, както следва, за:

4.1. Членски внос в нетърговски организации /НСОРБ, ”Толерантност”, НАПОС и др./ - 14 500 лева.

4.2. Помощи за погребения на бездомни,безпризорни, без близки и роднини лица – 500 лева.

4.3. Средства за финансиране на дейностите в Културния календар на общината – 125 000 лева.

4.4. Средства за финансиране на д-стите в Спортния календар – 15 000 лв.

4.5.Средства за овладяване на популацията на безстопанствените кучета – 10 000 лева.

**5.**Утвърждава разчета за субсидии на организации с нестопанска цел и читалища:

5.1. Субсидии за текуща дейност на спортни организации – до 40 000 лева – до 20 000 лв. субсидия за СКТМ “Родопи”, до 15 000 лв. за футболния клуб и до 5 000 лева за клуб по борба.

5.2. Субсидии за читалища – 92 125 лв. за 11 бр. субсидирана численост.

5.3. Упълномощава кмета на общината да договори условията за ползване и отчитане на средствата.

**6.** Одобрява индикативен годишен разчет за сметките за средства от Европейския съюз в размер на 1 056 374 лв. съгласно *Приложение №8*, неразделна част от решението.

**7.** Одобрява актуализираната бюджетна прогноза на общината за местните дейности с показатели за 2018 г. и прогнозни показатели за 2019 и 2020 г. */Приложение №10/.*

**8.** Определя максималния размер на дълга, съгласно чл. 39 от ЗПФ, както следва:

8.1. Максималния размер на нов общински дълг за 2018 г. – до 600 000 лева.

8.2. Общинските гаранции, които могат да бъдат издадени през 2018 г. – до 125 000 лева.

8.3. Максималният размер на общинския дълг и общинските гаранции към края на 2018 г. – до 725 000 лева.

8.4. Намеренията за поемане на нов дълг по чл.13 от ЗОД през 2018 г. се определят в размерите по т.8.1 и т.8.2.

**9.** Определя второстепенните разпоредители с бюджетсъгласно *Приложение №9.*

**10.** Определя: размерът на наличните към края на годината задължения за разходи да не надвишава 10 465 807 лева – 15 на сто от средногодишния размер на отчетените разходи за последните четири години, като ограничението не се прилага за ангажименти за разходи, финансирани за сметка на помощи и дарения.

**11.** Определя: размерът на наличните към края на годината поети ангажименти за разходи да не надвишава 13 651 053 лева – 50 на сто от средногодишния размер на отчетените разходи за последните четири години, като ограничението не се прилага за задължения за разходи, финансирани за сметка на помощи и дарения.

**12**. Оправомощава кмета на общината да извършва компенсирани промени:

12.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност.

12.2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.

12.3. В разходната част на бюджета – за сметка на резерва по т.1.2.3.2. от настоящото решение.

**13.** Възлага на кмета на общината :

13.1.Да определи бюджетите на второстепенните разпоредители с бюджет.

13.2.Да утвърди бюджетите на второстепенните разпоредители с бюджет.

13.3.Да организира разпределението на бюджета по тримесечия и да утвърди разпределението.

**14**. Упълномощава кмета да предоставя временни безлихвени заеми от временно свободни средства по общинския бюджет и/или от набирателната сметка за авансово финансиране на плащания по проекти, финансирани със средства от Европейския съюз и по други международни програми.

14.1. За всеки отделен случай кметът на общината определя или договаря срока на погасяване на заемите в съответствие с условията на финансиращата програма, но не по-късно от края на 2018 година.

14.2. При предоставянето на временни безлихвени заеми от временно свободни средства по общинския бюджет да се спазват изискванията на чл. 126 от ЗПФ.

14.3. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на общинския съвет

**15.** Упълномощава кмета:

15.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие.

15.2. Да кандидатства за средства от централния бюджет и други източници за финансиране и за съфинансиране на общински програми и проекти.

15.3. Да предоставя при необходимост временна възмездна финансова помощ в размер до 60 000 лева за оборотни средства на „МБАЛ д - р С. Ростовцев” – Момчилград, която може да се усвоява и погасява многократно в рамките на 2018г., с краен срок за погасяване до 20.12.2018 г.

**16**. Приема за сведение Протокола от публичното обсъждане на бюджета.

**РЕШЕНИЕ №29**

**На основание чл. 21, ал. 1, т. 5 от Закона за местното самоуправление и местната администрация, във връзка с чл. 2, т. 4 и чл. 8, ал. 2 от ПМС №67/14.04.2010 г. за заплатите в бюджетните организации и дейности, Общински съвет – Момчилград реши:**

Определя, считано от **01. 01. 2018 г.** размера на основните месечни трудови възнаграждения на кметовете на кметства на територията на община Момчилград, както следва:

|  |  |  |
| --- | --- | --- |
|  | **Кмет на кметство** | **Основно месечно**  **възнаграждение, лв.** |
| 1 | с. Звездел и с. Груево | 700,00 |
| 2 | с. Соколино, с. Карамфил, с. Конче, с. Нановица, с. Неофит Бозвелиево, с. Пазарци, с. Птичар, с. Равен, с. Синделци,  с. Чайка, с. Прогрес ис. Ауста и с. Врело | 660,00 |
| 3 | с. Багрянка, с. Върхари, с. Джелепско, с. Загорско, с. Лале, с. Пиявец, с. Постник, с. Седефче, с. Седлари, с. Чуково и  с. Чобанка | 640,00 |
| 4 | с. Балабаново и с. Биволяне | 590,00 |
| 5 | с. Горско Дюлево, с. Гургулица, с. Девинци, с. Каменец,  с. Кос, с. Кременец, с. Плешинци, с. Ралица, с. Садовица,  с. Свобода и с. Татул | 550,00 |

2. Упълномощава кмета на община Момчилград да извърши необходимите действия по актуализация на индивидуалните основни месечни трудови възнаграждения на кметовете на кметства и кметски наместници при спазване на действащата нормативна уредба.

**РЕШЕНИЕ №30**

**На основание чл. 21, ал. 1, т. 8, чл. 27, ал. 4 и ал. 5 от ЗМСМА, чл. 8, ал. 1 от ЗОС, чл. 3, ал. 1 и чл. 78а, ал. 1 от ППЗСПЗЗ, Общински съвет – Момчилград реши:**

1. Дава съгласие да се промени начина на трайно ползване от НТП „нива“ в НТП „трайни насаждения“ на имот №000811, с площ 11 549 кв.м., девета категория, находящ се в землището на с. Врело, общ. Момчилград, с ЕКАТТЕ 12 293.

2. Възлага на кмета на община Момчилград да предприеме всички необходими действия по извършване на промяна на начина на трайно ползване.

**ПРЕДСЕДАТЕЛ: /П/**

**(Юмер Юсеин)**